เมื่อวันที่ 22 ได้เผลอทานไก่ยังไม่สุกดี มาวันที่24 ตอนเย็น รู้สึกครั่นเนื้อ ครั่นตัว พอเช้าวันที่ 25 ถ่ายเหลวครั้งนึง ตอนบ่ายถ่ายเหลวอีกครั้ง เพราะทานแค่โจ๊กกับน้ำเปล่า แล้วรู้สึกคลื่นไส้ ไม่อยากทานอะไร เพลีย อยากทราบว่าเป็นไปได้มั้ยว่า อาหารเป็นพิษ แล้วถึงขนาดต้องไปพบแพทย์หรือไม่คะ
สวัสดีค่ะ Stsantaอาการดังกล่าวมา อาจเข้าได้กับ-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-โรคลำไส้แปรปรวน แต่มักต้องมาเป็นเรื้อรังเกิน 1 เดือนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด ส่วนใหญ่อาหารเป็นพิษในคนทั่วไป สามารถรักษาตัวเองที่บ้านได้ ไม่จำเป็นต้องไปพบแพทย์ทุกรายแต่หากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.ค่ะ